**Azərbaycan Respublikasının Prezidenti yanında Əfv Məsələləri Komissiyasının yeni tərkibinin təsdiq edilməsi haqqında**

AZƏRBAYCAN RESPUBLİKASI PREZİDENTİNİN SƏRƏNCAMI

Azərbaycan Respublikası Konstitusiyasının 109-cu maddəsinin 32-ci bəndini rəhbər tutaraq **qərara alıram:**

1. Azərbaycan Respublikasının Prezidenti yanında Əfv Məsələləri Komissiyasının aşağıdakı yeni tərkibi təsdiq edilsin:

|  |  |
| --- | --- |
| **Komissiyanın sədri** | |
| Ramiz Mehdiyev | - Azərbaycan Respublikası Prezidentinin Administrasiyasının rəhbəri |
| **Komissiyanın üzvləri** | |
| Ramil Usubov | - Azərbaycan Respublikasının daxili işlər naziri |
| Fikrət Məmmədov | - Azərbaycan Respublikasının ədliyyə naziri |
| Əbülfəs Qarayev | - Azərbaycan Respublikasının mədəniyyət və turizm naziri |
| Mədət Quliyev | - Azərbaycan Respublikası Dövlət Təhlükəsizliyi Xidmətinin rəisi |
| Fuad Ələsgərov | - Azərbaycan Respublikası Prezidentinin Administrasiyasının Hüquq mühafizə orqanları ilə iş şöbəsinin müdiri |
| Allahşükür Paşazadə | - Şeyxülislam, Qafqaz Müsəlmanları İdarəsinin sədri |
| Əhliman Əmiraslanov | - Azərbaycan Respublikası Milli Məclisinin deputatı, Səhiyyə komitəsinin sədri, Azərbaycan Tibb Universitetinin kafedra müdiri |
| Bəxtiyar Əliyev | - Azərbaycan Respublikası Milli Məclisinin deputatı, Elm və təhsil komitəsi sədrinin müavini, Bakı Dövlət Universitetinin kafedra müdiri |
| Azay Quliyev | - Azərbaycan Respublikası Milli Məclisinin deputatı, Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının sədri |
| Səttar Möhbalıyev | - Azərbaycan Respublikası Milli Məclisinin deputatı, Azərbaycan Həmkarlar İttifaqları Konfederasiyasının sədri |
| Elmira Axundova | - Azərbaycan Respublikası Milli Məclisinin deputatı, jurnalist |
| Məlahət İbrahimqızı | - Azərbaycan Respublikası Milli Məclisinin deputatı |
| Aynur Sofiyeva | - Azərbaycan Respublikasının Ailə, Qadın və Uşaq Problemləri üzrə Dövlət Komitəsi sədrinin müavini |
| Rəşad Məcidov | - Azərbaycan Yazıçılar Birliyinin katibi, Azərbaycan Mətbuat Şurasının İdarə Heyətinin üzvü |
| Əliməmməd Nuriyev | - “Konstitusiya” Araşdırmalar Fondunun rəhbəri |
| Mehdi Mehdiyev | - Qarabağ Müharibəsi Əlilləri, Veteranları və Şəhid Ailələri İctimai Birliyinin sədri |
| Cəmilə Ramazanova | - Azərbaycan Respublikasının əməkdar müəllimi |
| **Komissiyanın katibi** | |
| Kəmalə İsmayılova | - Azərbaycan Respublikası Prezidentinin Administrasiyasının Hüquq mühafizə orqanları ilə iş şöbəsinin Əfv məsələləri sektorunun müdiri |

2. Azərbaycan Respublikası Ali Məhkəməsinin sədrinə və Azərbaycan Respublikasının Baş prokuroruna tövsiyə olunsun ki, Komissiyanın iclaslarında iştirak etsinlər.

**İlham ƏLİYEV,**

**Azərbaycan Respublikasının Prezidenti**

Bakı şəhəri, 19 fevral 2016-cı il